Rohelised mehikesed

"Rohelised mehikesed" (vene keeles зеленые человечки, ka зеленые людишки; ukraina keeles зелені чоловічки, ka зелені чоловічки Путіна) on väljend, mis sai laiema kõlapinna Krimmi okupeerimise ja annekteerimise käigus Venemaa Föderatsiooni relvajõudude poolt 2014. aasta kevadel. Meedia ja kohalikud elanikud hakkasid neid ei-tea-kust ilmunud vaikivaid sõjaväelasi kutsuma marslasteks ehk "rohelisteks mehikesteks" nende rohelist värvi eraldusmärkideta sõjaväevormi ja moodsa relvastuse tõttu. Venemaa Föderatsiooni relvajõudude juhtkond väitis alguses, et tegemist pole Venemaa Föderatsiooni sõjaväelastega, vaid hoopis ukrainlastelt relvad üle võtnud "omakaitseüksustega". 2014. aasta 12. märtsil kinnitas NATO Euroopa vägede ülemjuhataja kindral Philip Breedlove, et "roheliste mehikeste" näol on tegemist Venemaa Föderatsiooni sõjaväelastega. Slovjanski linnapea Nelja Štepa ütles teleintervjuus 15. aprillil 2014, et "rohelised mehikesed", kes 14. aprillil linna hooneid ründasid, ei püüdnudki varjata, et nad olid tulnud Krimmist ja Venemaalt. Venemaa president Vladimir Putin möönis 17. aprillil televisiooni otsesaates "Vladimir Putini otseliin" Venemaa relvajõudude aktiivset osalemist Krimmi sündmustes. Putin tunnistas, et Krimmi omakaitseüksuste selja taga tegutsesid "korrektselt, kuid otsustavalt ja professionaalselt" Venemaa sõjaväelased, et võimaldada referendumit poolsaarel vabalt läbi viia ning takistada relvade kasutamist tsiviilelanikkonna vastu. Hiljem, 2014. aasta sügisel, kinnitas Putin Saksamaa telekanalile ARD antud intervjuus, et Ukraina sõjaväelasi blokeerisid nende Krimmi baasides Venemaa Föderatsiooni relvajõudude võitlejad. President lisas, et "see pole mingi saladus, me pole seda kunagi varjanud" ("...это факт, мы никогда его не скрывали..."). Küsimusele Venemaa relvajõudude osalemise kohta Krimmi sündmustes vastas Venemaa kaitseminister Sergei Šoigu: "Mis puutub avaldustesse Vene erivägede kasutamise kohta Ukraina sündmustes, siis saan selle kohta öelda vaid üht: raske on otsida musta kassi pimedas toas, eriti siis, kui teda seal pole," lisades mõistatuslikult, et kassi otsimine on "rumal" tegevus, kui kass on "tark, julge ja viisakas". Hiljem tuletati sellest väljend "viisakad inimesed" (vene keeles вежливые люди). Venemaa meedias eelistatakse väljendi "rohelised mehikesed" asemel kasutada sõnaühendit "viisakad inimesed". On avaldatud arvamust, et väljend "viisakad inimesed" on järk-järgult muutumas Venemaa relvajõudude uueks sümboliks. Venemaa presidendi juures asuva "inimõiguste nõukogu" liikme Sergei Krivenko arvates on "viisakate inimeste" kujundi loojaks Spetsnaz ning selle ülekandmine kogu armeele polevat õige ega korrektne. Krivenko sõnul olid Krimmis olnud eriüksuslased peaasjalikult lepingulised (контрактники), Venemaa armee komplekteeritakse aga endiselt peamiselt sõjaväekohuslastest (срочники). Mõningate uurijate arvamusel võib kirjeldatud nähtus viidata ka uue sõjapidamisviisi, nn erisõja või hübriidsõja algusele või edasisele viimistlemisele. Kasutatud on ka nimetust "neobellum" ehk "neosõda" ja väidetud, et selle "eesmärk pole mitte vaenlase hävitamine või anastamine, vaid pigem enda poole üle võitmine". Samas on avaldatud arvamust, et midagi uut ju leiutatud ei ole, vaid tegemist on konventsionaalse sõjapidamismeetodi erakordselt efektiivse ja paindliku kasutamisega käsikäes luure- ja diversioonioperatsioonidega. Nii Krimmi okupeerimises kui Donbassi sõjas aktiivselt osalenud GRU polkovnik Igor Girkin on esinenud uut tüüpi sõja pooldajana, kus edu aluseks on preventiivsed erioperatsioonid, mitte aga suuremastaapsed sõjalised operatsioonid. NATO Euroopa vägede ülemjuhataja kindral Philip M. Breedlove ütles, et Eestis ja Lätis on NATO eriüksused, mis aitavad ennetada võimalikku "roheliste mehikeste" invasiooni ja hübriidsõja ilminguid. "Hübriidsõda on üks osa meie kohanemiseesmärkidest ja Venemaad ümbritsevate riikide jaoks väga oluline eesmärk, et vältida seda, mis juhtus Krimmis," märkis ka USA kaitseminister Ashton Carter. 2015. aasta lõpul ja 2016. aasta alul täheldati "roheliste mehikeste" kohalolu Süürias. Venemaa presidendi ukaasiga 26. veebruarist 2015 tähistatakse 27. veebruari Erioperatsioonide vägede päevana. Ukaasis jäetakse kuupäeva valik põhjendamata. Valitsuse ametliku ajalehe Rossiiskaja gazeta järgi on see päev valitud mälestamaks 27. veebruari 2014, mil rohelised mehikesed hõivasid mitmeid tähtsaid hooneid Krimmis, sealhulgas Krimmi parlamendihoone. 6. mail 2015 avati Kaug-Idas Belogorskis mälestusmärk "viisakatele inimestele". 11. juunil 2016 avati Simferopolis mälestusmärk "viisakatele inimestele". 2014. aasta Krimmi kriis Sõda Donbassis Venemaa Föderatsiooni Relvajõudude erioperatsioonijõud Vene keele sõna человечки on deminutiiv sõna человек ('inimene, mees') mitmuse vormist. Shevchenko, Vitaly (11. märts 2014). ""Little green men" or "Russian invaders"?". BBC World News. BBC News. Vaadatud 23. juuni 2014. "Nutt ei välista, et kunagi ilmuvad Vene «rohelised mehikesed» ka Eestisse" Postimees, 16. mai 2014. ""Little green men" or "Russian invaders"?". BBC. BBC, 11 March 2014. "Horlivka Dispatch: Uneasy Calm Following Takeover". Radio Free Europe. Radio Free Europe, April 16, 2014. Faith, Ryan (10. märts 2014). ""The Russian Soldier Captured in Crimea May Not Be Russian, a Soldier, or Captured". Vice News. Vice News. Originaali arhiivikoopia seisuga 14. juuli 2014. Vaadatud 23. juuni 2014. "Путін: В Криму діють не війська РФ, а "загони самооборони", які забрали зброю в українців". еспресо tv. 4. märts 2014. Vaadatud 31. märts 2014. "Головнокомандувач НАТО у Європі вважає, що всі воєнізовані формування у Криму є армією РФ". РБК Україна. 12. märts 2014. Vaadatud 31. märts 2014. In Eastern Ukraine, The Hunt For A Smoking Gun – And A Real Russian Holding It Radio Free Europe, April 15, 2014. Путин: в Крыму действовали российские военные www.svoboda.org, 17.04.2014. Putin’s remarks raise fears of future moves against Ukraine The Washington Post, April 17, 2014. "President of Russia". eng.kremlin.ru. 1. juuni 2010. Vaadatud 20.04.2014. Совет при Президенте РФ / Проблемы жителей Крыма[alaline kõdulink], vaadatud 2014-06-15). Gregory, Paul Roderick (5. mai 2014). "Putin's 'Human Rights Council' Accidentally Posts Real Crimean Election Results". www.forbes.com. Forbes. Vaadatud 30. juuni 2014. "Путин: Украинских военных в Крыму блокировали российские войска". Liga Novosti. 11. november 2014. Vaadatud 28. jaanuaril 2015. Шойгу о «зелёных человечках» на Украине: глупо искать чёрную вежливую кошку в тёмной комнате, «Московский комсомолец», 17.04.2014. Kiev's claims over special forces 'resemble paranoia': Russia zeenews.india.com, May 17, 2014. Russia says Kiev's claims special forces in east Ukraine 'resemble paranoia' www.globalpost.com, April 17, 2014. «Вежливые люди» как новый образ Российской армии RIA Novosti, 16. mai 2014 "Вежливые люди" как новый образ Российской армии RIA Novosti, 16.05.2014, vaadatud 2014-07-03. Special forces ühelt poolt, Спецназ teiselt poolt. Frank G. Hoffman. Hybrid Warfare and Challenges Joint Force Quarterly (JFQ), Issue 52, 1st quarter 2009. Artikkel annab põhjaliku ülevaate hübriidsõjapidamise olemusest ja näidetest tänapäeval. Пиджак рвется по шву www.svoboda.org, 26.04.2014. Putin peab Ukrainas hübriidsõda, väidab erukindral Frank van Kappen, Hollandi parlamendi ülemkoja liige, endine julgeolekunõunik ÜRO ja NATO juures. Kaupo Känd: "pärast sõda tuleb neosõda?" Postimees, 24. mai 2014. Eerik-Niiles Kross: "Koloraadomardikad ja rohelised mehikesed peavad Ukrainas fantoomsõda" Delfi, 6. mai 2014. "Основа успеха в войнах нового типа – это превентивные специальные, а не крупные войсковые операции" – Волонтеры ANNA-NEWS на круглом столе : Война в Сирии – уроки для России 6. juuni 2013. Vaadatud 2014-05-31. USA kindral: Eestis ja Lätis tegutsevad hübriidsõja vastased USA eriüksused Delfi, 6. juuli 2015 (vaadatud 07.07.2015). "Сухопутная операция РФ в Сирии: «вежливые люди» в окрестностях Slanfah". InformNapalm. 23. jaanuar 2016. Vaadatud 24. jaanuaril 2016. Вежливые люди получили свой День, Rossiiskaja gazeta, 27. veebruar 2015 https://rg.ru/2015/05/06/reg-dfo/soldat-anons.html "Вежливые люди" из бронзы появились в Симферополе, BBC, 11. juuni 2016 Бес, Фикс, Роман и голубоглазый. «Зеленые человечки» сняли маски. Кто под ними оказался. Новая Газета. Выпуск № 42 от 18 апреля 2014. Vaadatud 2014-05-29. (Vene keeles) В Беларуси появились "зеленые человечки" – СМИ, Liga Novosti. 11. detsember 2014. (vene keeles) В Вильнюсе после сигнала о российских военных в поезде окружили вокзал, Delfi.lt, 19. märts 2015 (vene keeles) Lucy Ash. How Russia outfoxes its enemies. BBC News Online. 29. jaanuar 2015 (inglise keeles) Sam Jones. Estonia ready to deal with Russia’s ‘little green men’, Financial Times, 13. mai 2015 (inglise keeles) 4. märts 2014, Russia's Little Green Men Enter Ukraine: Russian Roulette in Ukraine, Vice News, 4:35; YouTube'i video 4. märts 2014, Sneaking Into A Ukrainian Military Base, Vice News, 7:00; YouTube'i video 7. märts 2014, Getting Stuck on a Ukrainian Battleship: Russian Roulette in Ukraine, Vice News, 11:50; YouTube'i video